कल हेलीकॉप्टर से होगी पुष्पवर्षा
नववर्षकी पूर्व संध्या एवं नववर्ष पर कृष्णधाम सांवलियाजी में विविध धार्मिक आयोजन होंगे।
मप्र से राजगढ़ जिले के पचोर से सांवलिया मित्र मंडल द्वारा गुरूवार शाम को शोभायात्रा निकाली जाएगी। रात में में भजन संध्या आतिशबाजी होगी। शुक्रवार को मंदिर में पुष्पसज्जा करवा कर छप्पनभोग धराया जायेगा। वरमंडल निवासी श्रद्धालु बालूराम शर्मा द्वारा आयोजित भागवत कथा का शोभायात्रा के बाद पूर्णाहुति के साथ समापन होगा। बालूराम द्वारा नववर्ष की सुबह सांवलियाजी मंदिर पर हेलिकॉप्टर से फूलों की बरसात की जाएगी। भगवान को छप्पन भोग लगाया जायेगा। कैलाश मानसरोवर के जल भगवान का अभिषेक तथा चांदी से बनी करीब एक किलो वजनी गाय भेंट की जाएगी। अन्य श्रद्धालुओं द्वारा भी कार्यक्रम किए जाएंगे। उल्लेखनीय है कि गत कुछ सालों से श्रद्धालुओं में सांवलियाजी के दर्शन कर नये साल का आरंभ करने की प्रवृति बढ़ती ही जा रही है जो एक परम्परा का रूप लेती जा रही है। इधर नववर्ष की पूर्वसंध्या पर मंदिर प्रशासन की ओर से भी मंदिर पर आकर्षक विद्युत सज्जा की गई है तथा अन्य तैयारियां भी की जा रही है। श्रद्धालुओं के आगमन के दृष्टिगत मंदिर मंडल अध्यक्ष सत्यनारायण शर्मा,मंदिर प्रबंधक एवं तहसीलदार रमेश बहेडिया,प्रशासनिक अधिकारी भगवान लाल चतुर्वेदी,एईएन सुरेश लढ्ढा,पुलिस चौकी प्रभारी भंवरसिंह देवड़ा आदि ने यातायात,पार्किंग,सफाई,दर्शन आवास आदि की व्यवस्थाओं जायजा लिया।
सांवलियाजी | नववर्ष के उपलक्ष में सांवलियाजी मंदिर में धार्मिक आयोजनों के तहत की गई विद्युत सज्जा।
hin_Deva hin_Deva hin_Deva hin_Deva